Ռեզյումե

**Ռեզյումե** (), անձի աշխատանքային պատմությունը, հմտությունները, կրթությունը և ձեռքբերումները ներկայացնող փաստաթուղթ: 

Ռեզյումեի օգտագործման հիմնական նպատակը նոր աշխատանք գտնելն է։

Պոտենցիալ գործատուները ռեզյումեն ուղեկցող նամակի () հետ միասին օգտագործում են դիմորդների ֆիլտրման համար, իսկ ընտրված մասնակիցները անցնում են հարցազրույցի փուլ։

Միացյալ Թագավորությունում (և եվրոպական այլ երկրներում) ինքնակենսագրությունն ավելի շատ նման է ռեզյումեին, քանի որ ռեզյումեն կրթության և փորձի ավելի կարճ, ամփոփ տարբերակ է, քան ԱՄՆ ակադեմիական շրջանակներում ավելի ողջունելի է ինքնակենսագրականը։

Հարավային Ասիայի այնպիսի երկրներում, ինչպիսիք են Պակիստանը և Բանգլադեշը, կենսատվյալներն () են հաճախ օգտագործվում ռեզյումեի փոխարեն:

## Պատմություն
«Ռեզյումե» բառը ծագել է ֆրանսերեն «ամփոփել» () բառից: 

Լեոնարդո դա Վինչիին է վերագրվում առաջին ռեզյումեի ստեղծումը, թեև նրա «ռեզյումեն» ուներ նամակի ձև։ Վինչին այն գրել է 1481–1482 թվականներին Լյուդովիկո Սֆորցային։

Հետագա 450 տարիների ընթացքում ռեզյումեն շարունակել է լինել պարզապես անձի կարողությունների և նախկին զբաղվածության նկարագրություն: 

1900-ականների սկզբին ռեզյումեները ներառել են այնպիսի տեղեկություններ, ինչպիսիք են քաշը, հասակը, ամուսնական կարգավիճակը և կրոնը: 

1950 թվականին ռեզյումեները պարտադիր են եղել և ներառել են այնպիսի տեղեկություններ, ինչպիսիք են անձնական հետաքրքրությունները և հոբբիները: 

2003 թվականին գործարկված *[[ԼինքդԻն]]* սոցիալական հարթակը թույլ է տվել օգտատերերին ստեղծել առցանց ռեզյումեներ։

2005 թվականին Յութուբի գործարկումից հետո վիդեո ռեզյումեները սովորական են դարձել, և ավելի շատ ավագ դպրոցի աշակերտներ են սկսել դրանք ուղարկել քոլեջներ և համալսարաններ:

## Նկարագրություն
Ռեզյումեն սովորաբար կազմված պետք է լինի A4 ֆորմատի մեկ կամ երկու էջից՝ ընդգծելով միայն այն փորձը և որակավորումները, որոնք դիմորդը համարում է առավել կարևոր: 

Ռեզյումեներից շատերը պարունակում են այնպիսի բանալի բառեր կամ հմտություններ, որոնք պոտենցիալ գործատուները փնտրում են՝ օգտագործելով դիմորդների որոնման համակարգերի () միջոցով: 

Ռեզումեներում հապավումները պետք է ամբողջությամբ գրվեն՝ բանալի բառերի համակարգչային սկանավորման () միջոցով դրանց հայտնաբերման հավանականությունը մեծացնելու համար:

2002 թվականի վերջին աշխատանք փնտրողները սկսել են պատրաստել ավելի ինտերակտիվ ռեզյումեներ, ինչպիսիք են հղումներ, հեռախոսահամարներ և էլ. հասցեներ պարունակող ռեզյումեները: 2006 թվականին Յություբի գործարկումից հետո աշխատանք փնտրողները և ուսանողները սկսել են ստեղծել նաև վիդեո ռեզյումեներ: 

Ռեզյումեների ձևաչափի բարդությունը կամ պարզությունը կախված են անձից, մասնագիտությունից և ոլորտից։ Բժիշկների, պրոֆեսորների, արվեստագետների և այլ մասնագետների ռեզյումեները կարող են համեմատաբար ավելի երկար լինել: Օրինակ, նկարչի ռեզյումեն կարող է ներառել անհատական ​​և խմբակային ցուցահանդեսների նկարագրությունը։

## Տեսակներ
Ռեզյումեների տարածված տեսակներից են․

### Հակադարձ ժամանակագրական ռեզյումե
Հակադարձ ժամանակագրական ռեզյումեն ներկայացնում է թեկնածուի նախորդ 10-ից 15 տարիների աշխատանքային փորձը՝ առաջին տեղում նշելով ամենավաղ փորձը: Կարևոր է նշել աշխատանքի սկզբի և ավարտի ամսաթվերը, իսկ ընթացիկ պաշտոնները սովորաբար նշում են մեկնարկային ամսաթվից մինչ այժմ: 

Այս ձևաչափն օգտագործելիս փաստաթղթի հիմնական մասը վերաբերում է «Մասնագիտական ​​փորձ» բաժնին՝ սկսած ամենավերջին փորձից: Հակառակ ժամանակագրական ռեզյումեն օգտագործվում է ձեռք բերված փորձի միջոցով վստահելիություն ստեղծելու համար՝ միաժամանակ ցույց տալով կարիերայի աճը: 

### Ֆունկցիոնալ ռեզյումե
Ֆունկցիոնալ ռեզյումեն թվարկում է աշխատանքային փորձը և հմտությունները՝ դասավորված ըստ հմտության ոլորտի կամ աշխատանքի գործառույթի: Այն օգտագործվում է շեշտելու այնպիսի հմտություններ, որոնք հատուկ են որոնվող հաստիքին, քանի որ նրա նպատակն է ընդգծել մասնագիտական ​​կարողությունները:

Ֆունկցիոնալ ռեզյումեն լավ է նրանց համար, որոնք փոխում են կարիերան, քիչ աշխատանքային փորձ կամ հաստիքը պահանջում է հատուկ հմտություններ:

### Առցանց ռեզյումե
Քանի որ աշխատանքի որոնման և դիմելու գործընթացը առցանց տիրույթում է տեղում ունենում, գործատուները մեծամասամբ ռեզյումեներն ընդունում են էլեկտրոնային եղանակով։

Տարբեր գործատուներ և հավաքագրմամբ զբաղվող գործակալություններ նախապատվություն են տալիս ռեզյումեներ ստանալ որոշակի ձևաչափով ֆայլերի: Ոմանք պահանջում են Microsoft Word ձևաչափի փաստաթղթեր, մինչդեռ այլոք ընդունում են միայն HTML, PDF ֆորմատով ռեզյումեներ:

Ըստ Indeed աշխատանքի որոնման կայքի՝ իդեալական ռեզյումե կազմելու համար օգտագործվում են Arial, Calibri, Cambria, Garamond կամ Georgia տառատեսակները, չպետք է ներառի գրաֆիկներ, աղյուսակներ, և ողջունելի է ներառել բանալի բառեր։

### Վիդեո ռեզյումեներ
Համացանցի զարգացմամբ ստեղծագործական և մեդիա ոլորտներում աշխատող մասնագետները ռեզյումեների ավանդական թղթային տարբերակից սկսել են անցում կատարել վիդեո ռեզյումեների։ 

Սակայն մարդկային ռեսուրսների կառավարման մասնագետները հիմնականում քննադատել են այս միտումը՝ նշելով, որ այն հավաքագրողները, որոնք դիտարկում են հիմնականում ավանդական ձևաչափի ռեզյումեներ, կարող են անտեսել վիդեո ֆորմատով ռեզյումեները։

## Ծանոթագրություններ

## Գրականություն
* Bennett, Scott A. *The Elements of Résumé Style: Essential Rules and Eye-Opening Advice for Writing Résumés and Cover Letters that Work.* AMACOM, 2005 .
* Whitcomb, Susan Britton. *Resume Magic: Trade Secrets of a Professional Resume Writer,* Third Edition. JIST Publishing, 2006. .
* Thiollet, Jean-Pierre.*Euro CV*, Paris, Top Editions, 1997. 

## Արտաքին հղումներ

Կատեգորիա:Անձնակազմի հավաքագրում
Կատեգորիա:Աշխատանքային իրավունք
Կատեգորիա:Գործարար փաստաթղթեր
Կատեգորիա:Գրավոր հաղորդակցություն
Կատեգորիա:Զբաղվածություն
Կատեգորիա:Կրթական տերմինաբանություն
Կատեգորիա:Հասարակություն
Կատեգորիա:Մարդկային ռեսուրսների կառավարում
Կատեգորիա:Փաստաթղթեր